als_Latn dik_Latn sag_Latn
Ke ide biznesi por s’ke ditur ku ta paraqesësh?
Merr pjesë në Start Up Live Tirana #3!
Trajnohu, Konkurro dhe Fito!
Së shpejti, eventi më i ri dhe interesant sillet përsëri në Shqipëri për të gjithë të rinjtë me ide inovative në fushën e Teknologjisë së Informacionit dhe Telekomunikacionit. UNIque Junior Enterprise organizon aktivitetin “Startup Live Tirana”, për herë të tretë në vendin tonë, duke i ofruar një mundësi të gjithë atyre që duan të shprehin idetë apo projektet e tyre. Eventi i njohur evropian do të zhvillohet në datat 11-13 Prill 2014 në Godinën “Liria”, Universiteti i Tiranës.
Aktiviteti ka mbështetjen e plotë të Ministrisë së Inovacionit dhe Administratës Publike, Ministrisë së Mirëqenies Sociale, Universitetit të Tiranës si dhe suportin e Eagle Mobile dhe partnerët e ICTSmedia, BTC Albania. Në këtë event do të mund të përfshihen të gjithë studentët, të diplomuarit por edhe sipërmarrësit e rinj që kanë ide inovative në fushën e teknologjisë së informacionit, telekomunikacionit, internetit e biznesit.
Thjesht hidh idenë, krijo grupin tënd dhe përfito trajnim nga profesionistë që do të vijnë nga StartEurope dhe ekspertët më të mirë lokalë, të cilët do të mund t’u japin feedback-un e nevojshëm për një prezantim sa më dinjitoz të idesë suaj dhe mundësitë reale për ta zhvilluar atë. Ky aktivitet përmbush kërkesat dhe dëshirat e të rinjve të cilët përbëjnë sipërmarrësit dhe biznesmenët potencialë të së ardhmes.
Aktiviteti do të zhvillohet sipas skedulit të mëposhtëm:
Dita 1: Regjistrimi, prezantimi paraprak i ideve/projekteve të biznesit, krijimi i grupeve.
Dita 2: Ndjekja e trajnimeve, mentorim nga ekspertët dhe PUNË, PUNË, PUNË
Dita 3: Prezantimi final dhe përcaktimi i fituesve
Gjatë eventit gjithçka do zhvillohet në gjuhën Angleze!
Grupi fitues do të përfaqësojë Shqipërinë me projektin e tij në Pioneers Festival në Vjenë (29-31 Tetor 2014) duke iu siguruar biletat dhe akomodimi. Pioneers Festival është eventi më i madh në fushën e prezantimit të startup-eve kudo në Evropë. Përveç kësaj të gjithë pjesëmarrësit do të marrin një certifikatë pjesëmarrjeje, 5 grupet e para do të përfitojnë praktikë profesionale pranë kompanive partnere të eventit si dhe shumë çmime në vazhdim.
Për më shumë info mbi eventin si dhe për t’u regjistruar:
www.startuplive.in/tirana/3/
Për çdo lloj informacioni të mëtejshëm mbi mentorët dhe anëtarët e jurisë na ndiqni edhe në:
www.facebook.com/startuplivetirana
Person kontakti: indri.dyrmishi@unique-je.org ; 0693159975
(Herë të lexuara: 411)
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn eng_Latn als_Latn zho_Hant cjk_Latn als_Latn